โครงการพนักงานส่วนตำบล  ลูกจ้างประจำ  และพนักงานจ้างดีเด่น 
ผู้มีคุณธรรม และจริยธรรมในการปฏิบัติราชการและให้บริการประชาชนดีเด่น  
ประจำปี  2564
------------------------
1. ชื่อโครงการ   :    โครงการพนักงานส่วนตำบล  ลูกจ้างประจำ และพนักงานจ้างดีเด่น  ผู้มีคุณธรรม 
                          และจริยธรรมในการปฏิบัติราชการและให้บริการประชาชนดีเด่น  
                          ประจำปี  2564
2. หลักการและเหตุผล  : 
 ข้าราชการ พนักงาน     และลูกจ้างขององค์กรปกครองส่วนท้องถิ่นเป็นผู้ที่มีบทบาทสำคัญ
และเป็นกลไกหลักของประเทศในการให้บริการสาธารณะ เพื่อตอบสนองความต้องการของประชาชนในท้องถิ่น ทั้งยังมีหน้าที่และความรับผิดชอบสำคัญในอันที่จะบำบัดทุกข์บำรุงสุข และสร้างคุณภาพชีวิตที่ดีให้แก่ประชาชนในท้องถิ่นโดยให้สอดคล้องกับนโยบายของรัฐบาลและท้องถิ่น       ดังนั้นการที่ประชาชนในแต่ละท้องถิ่นจะมีความเป็นอยู่ที่ดีมีความสุขหรือไม่ จึงขึ้นอยู่กับการประพฤติปฏิบัติของข้าราชการ พนักงาน และลูกจ้างขององค์กรปกครองส่วนท้องถิ่นทุกคน หากข้าราชการ พนักงาน และลูกจ้างขององค์กรปกครองส่วนท้องถิ่นเป็นผู้มีคุณธรรม ปฏิบัติตนอยู่ในกรอบจริยธรรม เป็นผู้มีจิตสำนึกที่จะตอบสนองคุณแผ่นดินด้วยการกระทำทุกสิ่ง เพื่อคุณประโยชน์ของประชาชนและประเทศชาติ โดยน้อมนำพระราชจริยวัตร พระราชกรณียกิจ และอัญเชิญพระบรมราโชวาทของพระบาทสมเด็จพระเจ้าอยู่หัวใส่เกล้าฯ เป็นแนวทางในการปฏิบัติหน้าที่เพื่อให้เกิดผลดีอย่างเต็มกำลังความสามารถแล้ว ย่อมส่งผลดีสู่ประชาชนโดยตรงซึ่งพระบรมราโชวาทของพระบาทสมเด็จพระเจ้าอยู่หัวภูมิพลอดุลยเดชมหาราช  ได้พระราชทานคุณธรรม  ๔  ประการ  แก่ข้าราชการและประชาชนในคราวสมโภชน์กรุงรัตนโกสินทร์  200  ปี  ดังนี้
			ประการที่ 1  คือ  การรักษาความสัจ  ความจริงใจต่อตัวเอง  รู้จักสละประโยชน์ส่วนน้อยของตนเพื่อประโยชน์ส่วนใหญ่ของบ้านเมือง  ที่จะประพฤติปฏิบัติแต่สิ่งที่เป็นประโยชน์และเป็นธรรม
			ประการที่ 2   คือ  การรู้จักข่มใจตนเอง  ฝึกใจตนเองให้ประพฤติปฏิบัติอยู่ในความสัจความดีนั้น
			ประการที่ 3   คือ  การอดทน  อดกลั้น  และอดออม  ไม่ประพฤติล่วงความสัตย์สุจริตไม่ว่าจะด้วยเหตุประการใด
			ประการที่ 4   คือ  การรู้จักละวางความชั่ว  ความทุจริต  และรู้จักเสียสละประโยชน์ส่วนน้อยของตน  เพื่อประโยชน์ส่วนใหญ่ของบ้านเมือง
			คุณธรรม  4  ประการนี้  ถ้าแต่ละคนพยายามปลูกฝังและบำรุงให้เจริญงอกงามขึ้นโดยทั่วกันแล้ว  จะช่วยให้ประเทศชาติบังเกิดความสุข  ความร่มเย็น  และมีโอกาสที่จะปรับปรุงพัฒนาให้มั่นคงก้าวหน้าต่อไปได้ดังประสงค์ 	
คุณธรรมและจริยธรรม  จึงเป็นเครื่องมืออันสำคัญยิ่งที่จะช่วยให้ข้าราชการ พนักงานและ
ลูกจ้างขององค์กรปกครองส่วนท้องถิ่น ได้มีหลักการและแนวทางประพฤติปฏิบัติตนไปในทางที่ถูกต้องเหมาะสมนำมาซึ่งประสิทธิภาพ ประสิทธิผล ความพอใจ ความผาสุกของประชาชน ความเจริญรุ่งเรืองของประเทศชาติ และส่งผลให้เกิดความสุขความเจริญย้อนกลับมาสู่ตัวผู้ประพฤติปฏิบัติเองทุกคนและตามประกาศคณะกรรมการมาตรฐานการบริหารงานบุคคลส่วนท้องถิ่น   เรื่อง   มาตรฐานทางคุณธรรมและจริยธรรมของข้าราชการ พนักงาน และลูกจ้างขององค์กรปกครองส่วนท้องถิ่น   ได้แจ้งแนวทางดำเนินการเพื่อให้มาตรฐานทางคุณธรรมและจริยธรรมบังเกิดผลในทางปฏิบัติ

1.ส่งเสริมให้ผู้บริหารองค์กรปกครองส่วนท้องถิ่นสร้างความรู้และทัศนคติให้แก่เจ้าหน้าที่ใน
หน่วยงานทุกคนให้รับรู้และเข้าใจอย่างแจ่มชัดว่าการประพฤติปฏิบัติตามกรอบของมาตรฐานทางคุณธรรมและจริยธรรมของหน่วยงานของตนเป็นอย่างไร พฤติกรรมใดคือพฤติกรรมที่ควรปฏิบัติ พฤติกรรมใดคือพฤติกรรมที่พึงละเว้น
2.  การใช้มาตรการยกย่องให้รางวัลแก่ผู้ที่ประพฤติปฏิบัติตนอยู่ในกรอบของมาตรฐานทาง
คุณธรรมและจริยธรรมจนเป็นที่ประจักษ์ชัด อาจเป็นในรูปตัวเงินหรือมิใช่ตัวเงินก็ได้ เช่น การยกย่องชมเชย
การมอบโล่    การประกาศเกียรติคุณ    การประกาศชื่อทางสื่อมวลชน เป็นต้น นอกจากนี้มาตรการที่ควรดำเนินการควบคู่ไปกับการยกย่องให้รางวัล คือ การไม่สนับสนุนผู้ที่ไม่ประพฤติปฏิบัติตามกรอบของมาตรฐานทางคุณธรรมและจริยธรรม เพื่อแสดงให้เห็นความแตกต่างและสร้างขวัญกำลังใจให้แก่ผู้กระทำดี
3.  การเป็นแบบอย่าง (model)   คือ   การนำตัวอย่างที่ดีมาชี้ให้เห็น โดยจุดเน้นสำคัญ   คือ
ตัวผู้บังคับบัญชาทุกระดับจะต้องใช้ภาวะผู้นำ ในการทำ ตัวเป็นแบบอย่างที่ดี สร้างศรัทธาให้เกิดขึ้นแก่
ผู้ใต้บังคับบัญชาและชักนำผู้ใต้บังคับบัญชาไปสู่การประพฤติปฏิบัติตามมาตรฐานทางคุณธรรมและจริยธรรม
4.  การตั้งชมรมหรือสร้างเครือข่าย เป็นวิธีการหนึ่งในการสร้างความรู้สึกร่วมให้เกิดขึ้นกับ
เจ้าหน้าที่ในหน่วยงาน ซึ่งจะนำไปสู่การร่วมมือร่วมใจกันรณรงค์ให้เกิดการถือปฏิบัติ
5.  การจัดกิจกรรมรณรงค์   คือ   การจัดให้มีกิจกรรมที่เป็นตัวอย่างที่ดีในรูปแบบต่างๆ  
เช่นประกวดเจ้าหน้าที่หรือหน่วยงานดีเด่น โดยใช้หลักการปฏิบัติตามมาตรฐานทางคุณธรรมและจริยธรรมขององค์กรเป็นแนวพิจารณา เป็นต้น ทั้งนี้ อาจจัดให้ประชาชนหรือบุคคลภายนอกเข้ามามีส่วนร่วมในกิจกรรมเหล่านั้น เช่น มีส่วนร่วมในการคัดเลือกหรือตัดสิน จะทำให้เกิดพลังผลักดันจากภายนอกได้อีกส่วนหนึ่ง
6.  การประชาสัมพันธ์ คือ เผยแพร่ ความรู้ ความเข้าใจ กระจายข่าวในรูปแบบของสื่อ
ประเภทต่างๆ อย่างสม่ำเสมอ เพื่อให้เจ้าหน้าที่ในองค์กร ผู้รับบริการ ประชาชน และสังคมได้รับทราบมาตรฐานทางคุณธรรมและจริยธรรมขององค์กร เช่น จัดทำโปสเตอร์ ติดประกาศ ทำจดหมายข่าว แผ่นพับ วีดิทัศน์ เป็นต้น
7.  การศึกษาดูงาน คือ การศึกษาดูงานจากหน่วยงานอื่นที่สามารถนำมาเป็นแบบอย่างที่ดีได้
หรือการให้หน่วยงานอื่นมาดูงานของหน่วยงาน จะเป็นสิ่งกระตุ้นให้เกิดความต้องการปรับเปลี่ยนพฤติกรรมการทำงานด้วยตัวของเจ้าหน้าที่เอง
8.  นำหลักธรรมหรือคำสอนของศาสนาต่างๆ มาใช้กับข้าราชการ พนักงาน และลูกจ้างของ
องค์กรปกครองส่วนท้องถิ่น
		จากความสำคัญของคุณธรรมและจริยธรรมของข้าราชการองค์กรปกครองส่วนท้องถิ่นประกอบกับองค์การบริหารส่วนตำบลห้วยยูง   ได้ประกาศมาตรฐานทางคุณธรรมและจริยธรรมของพนักงานและลูกจ้างองค์การบริหารส่วนตำบลห้วยยูง    เมื่อวันที่ 7  เดือน กันยายน พ.ศ. 2554 , ประกาศองค์การบริหารส่วนตำบลห้วยยูง เรื่อง ประมวลจริยธรรมของข้าราชการขององค์การบริหารส่วนตำบลห้วยยูง จังหวัดกระบี่ พ.ศ.2552 เมื่อวันที่ 22 มกราคม พ.ศ.2552  และ          เพื่อเป็นขวัญกำลังใจในการปฏิบัติราชการซึ่งจะช่วยให้ผู้ได้รับการชมเชยหรือยกย่องเชิดชูเกียรติมีขวัญและกำลังใจในการปฏิบัติงานและรู้สึกว่างานหรือผลของการกระทำนั้นเกิดความคุ้มค่าและสร้างความภูมิใจให้กับตนเอง      จึงได้จัดทำโครงการนี้ขึ้นเพื่อเสนอนายกองค์การบริหารส่วนตำบลห้วยยูง  ได้พิจารณาอนุมัติต่อไป


						 -3-
3. วัตถุประสงค์   :    
3.1  เพื่อการยกย่อง   เชิดชูเกียรติพนักงานส่วนตำบลและพนักงานจ้างขององค์การบริหาร
ส่วนตำบลห้วยยูง  ผู้มีคุณธรรมและจริยธรรมในการปฏิบัติราชการและให้บริการประชาชนดีเด่น   
3.2  เพื่อเป็นขวัญกำลังใจในการปฏิบัติราชการ
3.3  เพื่อเป็นแบบอย่างที่ดีให้กับพนักงานส่วนตำบล
3.4  เพื่อเป็นเกียรติและศักดิ์ศรีให้แก่ตัวเอง และบุคคลรอบข้าง
3.5  เพื่อส่งเสริมและสนับสนุนการปฏิบัติตามรัฐธรรมนูญแห่งราชอาณาจักรไทย  
พุทธศักราช  2550  มาตรา  279
3.6  เพื่อเป็นการส่งเสริมคุณธรรมของข้าราชการตามระเบียบสำนักนายกรัฐมนตรีว่าด้วย
การส่งเสริมคุณธรรมแห่งชาติ   พ.ศ.  2550
		3.7  เพื่อเสริมสร้างคุณธรรม จริยธรรม และหลักธรรมาภิบาล
4. เป้าหมาย   :    
 4.1 คัดเลือกพนักงานส่วนตำบล ลูกจ้างประจำ และพนักงานจ้างขององค์การบริหารส่วน
ตำบลห้วยยูง ผู้มีคุณธรรมและจริยธรรมในการปฏิบัติราชการและให้บริการประชาชนดีเด่น  
		4.2  จัดทำประกาศนียบัตรยกย่องและเชิดชูเกียรติ  
5.  วิธีการดำเนินการ   :
5.1  เสนอโครงการ  เพื่อพิจารณาขออนุมัติจากผู้บริหารท้องถิ่น
5.2  เพื่อให้ พนักงานส่วนตำบลและลูกจ้าง ในสังกัดรับทราบในโครงการและวัตถุประสงค์
ของโครงการ
5.3  แต่งตั้งคณะกรรมการพิจารณาคัดเลือกพนักงานส่วนตำบลและพนักงานจ้างของ
องค์การบริหารส่วนตำบลห้วยยูง    ผู้มีคุณธรรมและจริยธรรมในการปฏิบัติราชการและให้บริการประชาชนดีเด่น   ประจำปี  2555
5.4  ประชุมคณะกรรมการฯ และผู้เกี่ยวข้องเพื่อกำหนดหลักเกณฑ์คัดเลือกพนักงานส่วน
ตำบลและพนักงานจ้างขององค์การบริหารส่วนตำบลห้วยยูง   ผู้มีคุณธรรมและจริยธรรมในการปฏิบัติราชการและให้บริการประชาชนดีเด่น   ประจำปี  2564 
5.6  ดำเนินการตามโครงการฯ 
5.7  ประเมินผลและสรุปผลการจัดทำโครงการเสนอต่อนายกองค์การบริหารส่วนตำบล
6.   ระยะเวลาดำเนินการ 
         		เดือนเมษายน  2564  -  ธันวาคม  2564
7.  สถานที่ดำเนินการ
องค์การบริหารส่วนตำบลห้วยยูง    อำเภอเหนือคลอง    จังหวัดกระบี่

8.  งบประมาณ  
		ไม่ใช้งบประมาณ
9.   ผู้รับผิดชอบโครงการ
		สำนักงานปลัด    องค์การบริหารส่วนตำบลห้วยยูง     อำเภอเหนือคลอง    จังหวัดกระบี่
10.  ประโยชน์ที่จะได้รับ
		10.1  พนักงานส่วนตำบล ลูกจ้างประจำ     และพนักงานจ้างขององค์การบริหารส่วนตำบล 
                            ห้วยยูง  มีความภาคภูมิใจในการได้รับการเชิดชูเกียรติ
		10.2  พนักงานส่วนตำบล ลูกจ้างประจำ      และพนักงานจ้างขององค์การบริหารส่วนตำบล
                            ห้วยยูง  มีขวัญและกำลังใจในการปฏิบัติราชการเพิ่มมากขึ้น

11.  วิธีการประเมินผล  
		จัดทำรายงานสรุปผลการติดตามและประเมินผลเพื่อเสนอผลการดำเนินงานต่อนายกองค์การบริหารส่วนตำบล
12. ผู้เขียนโครงการ  
[bookmark: _GoBack][image: ]
	                                          (ลงชื่อ) ............ ............................... ผู้เขียนโครงการ
					               (นางจรรญศิริ นวลศรี)
						       นักทรัพยากรบุคคล
13. ผู้เสนอโครงการ  
[image: ]ความเห็นผู้เสนอโครงการ ..................................................................................
                                              
                                      (ลงชื่อ) ........... ................................ ผู้เสนอโครงการ
                   (นางสาวนิพาภรณ์   นบนอบ)
                                  หัวหน้าสำนักงานปลัด
14. ผู้เห็นชอบและตรวจสอบโครงการ  :
[image: Image (6)]ความเห็นผู้เห็นชอบและตรวจสอบโครงการ  .................เห็นชอบ..............................................
                                              
                                ว่าที่ร้อยตรี ............................. ผู้เห็นชอบและตรวจสอบโครงการ
              (นฤนาท   ชัยสวัสดิ์ )
   ปลัดองค์การบริหารส่วนตำบลห้วยยูง
[image: ]15. ผู้อนุมัติโครงการ  :
ความเห็นผู้อนุมัติโครงการ ....................อนุมัติ.............................................................

                                         (ลงชื่อ) ... ................................... ผู้อนุมัติโครงการ
                      ( นายวินัย  มากสม)
            นายกองค์การบริหารส่วนตำบลห้วยยูง

[image: CRNRC419]
[image: scan2][image: http://lh3.ggpht.com/_yqof7cha-u4/SVEECqN7_1I/AAAAAAAAElI/OvzSctJSnx8/s512/krob031.jpg]		
	
องค์การบริหารส่วนตำบลห้วยยูง    อำเภอเหนือคลอง   จังหวัดกระบี่
ขอมอบประกาศนียบัตรฉบับนี้ให้ไว้เพื่อแสดงว่า
........................................  ตำแหน่ง  ......................................
ได้รับเชิดชูเกียรติเป็นพนักงานดีเด่น ผู้มีคุณธรรม จริยธรรมในการปฎิบัติราชการให้บริการประชาชนดีเด่น
ขอให้รักษาความดี   และจงมีความสุขความเจริญ
ให้ไว้  ณ  วันที่              เดือนธันวาคม  พ.ศ. ๒๕64
    
    
        ว่าที่ร้อยตรี
              ( นายวินัย   มากสม )                               ( นฤนาท  ชัยสวัสดิ์)
      นายกองค์การบริหารส่วนตำบลห้วยยูง           ปลัดองค์การบริหารส่วนตำบลห้วยยูง    

